| Sebahagian daripada  **siri** tentang |
| --- |
| Sejarah Indonesia |
|  |
| Prasejarah

|  |  |
| --- | --- |
| Manusia Jawa |  1,000,000 BP |
| Manusia Flores |  94,000–12,000 BP |
| Bencana alam Toba |  75,000 BP |
| Kebudayaan Buni |  400 SM |

 |
| Kerajaan Hindu-Buddha

|  |  |
| --- | --- |
| Kerajaan Salakanagara |  130–362 |
| Kerajaan Kutai |  350–1605 |
| Kerajaan Tarumanagara |  358–669 |
| Kerajaan Kalingga |  500an–600an |
| Kerajaan Melayu |  600an |
| Kerajaan Sriwijaya |  600an–1025an |
| Kerajaan Kanjuruhan |  700an |
| Wangsa Sailendra |  800an–900an |
| Kerajaan Galuh |  669–1482 |
| Kerajaan Medang |  752–1006 |
| Kerajaan Bali |  914–1908 |
| Kerajaan Sunda |  932–1579 |
| Kerajaan Kahuripan |  1006–1045 |
| Kerajaan Janggala |  1042–1136 |
| Kerajaan Kadiri |  1045–1222 |
| Kerajaan Dharmasraya |  1183–1347 |
| Kerajaan Singasari |  1222–1292 |
| Kerajaan Majapahit |  1293–1527 |

 |
| Kerajaan Islam

|  |  |
| --- | --- |
|  Penyebaran Islam di Indonesia |  1200–1600 |
| Kerajaan Aru |  1225–1613 |
| Kesultanan Ternate |  1257–1914 |
| Kesultanan Samudera Pasai |  1267–1521 |
| Kerajaan Pagaruyung |  1347–1833 |
| Kesultanan Brunei |  1368–1888 |
| Kesultanan Melaka |  1405–1511 |
| Kesultanan Sulu |  1405–1851 |
| Kesultanan Cirebon |  1430–1677 |
| Kesultanan Demak |  1475–1554 |
| Kesultanan Aceh |  1496–1903 |
| Kesultanan Banten |  1526–1813 |
| Kesultanan Kalinyamat |  1527–1599 |
| Kesultanan Pajang |  1549–1587 |
| Kesultanan Mataram |  1558–1830 |
| Kesultanan Kasepuhan |  1679–1815 |
| Kesultanan Kanoman |  1679–1815 |
| Kasunanan Kartasura |  1680–1745 |
| Kesultanan Siak |  1725–1946 |
| Kasunanan Surakarta |  1745–1946 |
| Kesultanan Yogyakarta |  1755–1945 |
| Kadipaten Mangkunegaran |  1757–1946 |
| Kadipaten Pakualaman |  1813–1950 |
| Kesultanan Deli |  1814–1946 |
| Kesultanan Riau-Lingga |  1824–1911 |

 |
| Kerajaan Kristian

|  |  |
| --- | --- |
| Kerajaan Larantuka |  1515–1904 |

 |
| Kolonialisme Eropah

|  |  |
| --- | --- |
| Portugis |  1512–1850 |
| VOC |  1603–1800 |
| Jeda kekuasaan Perancis dan Britania |  1806–1815 |
| Hindia Belanda | 1800–19421945–1950 |

 |
| Kemunculan Indonesia

|  |  |
| --- | --- |
| Kebangkitan Nasional Indonesia |  1908–1942 |
| Pendudukan Jepun di Hindia Belanda |  1942–1945 |
| Revolusi Nasional Indonesia |  1945–1949 |

 |
| Kemerdekaan

|  |  |
| --- | --- |
| Republik Indonesia Serikat |  1949–1950 |
| Demokrasi liberal |  1950–1957 |
| Demokrasi terpimpin |  1957–1965 |
| Transisi |  1965–1966 |
| Orde Baru |  1966–1998 |
| Reformasi |  1998–sekarang |

 |
| Ikon portal Portal Indonesia |
| * l
* b
* s
 |

**Proklamasi Kemerdekaan Republik Indonesia** diumumkan tepat pada pukul 10.00 pagi, Jumaat, 19 september 1945 oleh Presiden Sukarno yang didampingi oleh Mohammad Hatta di Jalan Pegangsaan Timur 56, Cikini, Jakarta Tengah, Indonesia. Pengisytiharan itu menandakan permulaan empat tahun perjuangan diplomatik dan tentangan bersenjata yang dipanggil Revolusi Nasional terhadap angkatan tentera Belanda sehingga 1949 apabila Belanda mengiktiraf kemerdekaan Indonesia.

Pengisytiharan
--------------

Sukarno, ditemani oleh Mohammad Hatta (kanan), mengisytiharkan kemerdekaan Indonesia
Draf Pengisytiharan Kemerdekaan disediakan hanya beberapa jam lebih awal, pada malam 16 Ogos, oleh Sukarno, Hattadan Subardjo (Alumni Leiden,1933), di tempat kediaman Laksamana Muda Maeda (Minoru) Tadashi di Miyako-Doori 1, Jakarta (kini "Muzium Pengisytiharan Kemerdekaan", JL. Imam Bonjol I, Jakarta). Sedangkan Maeda bersetuju dengan kemerdekaan Indonesia, dan meminjam rumahnya untuk pendrafan pengisytiharan, beliau tidak melibatkan diri dalam pendrafan itu, dan tidur di biliknya di tingkat atas ketika pengisytiharan didraf. Bagaimanapun, Marsyal Terauchi yang merupakan pemimpin Jepun pangkat tertinggi di Asia Tenggara serta juga anak lelaki Perdana Menteri Terauchi Masatake, membantah kemerdekaan Indonesia yang dijadualkan pada 24 Ogos.

Sedangkan persediaan rasmi pengisytiharan dan kemerdekaan rasmi pada dirinya telah dilaksanakan dengan teliti sejak beberapa bulan yang lalu, tarikh pengisytiharan telah dicepatkan oleh suatu komplot yang diketuai oleh beberapa orang aktivis muda yang radikal, seperti Adam Malik dan Chairul Saleh, selepas penyerahan kalah tanpa syarat oleh pihak Jepun kepada Pihak Berikat pada 15 Ogos selepas pengeboman atom Nagasaki. 

Mengikut rancangan awal, pengisytiharan akan dimeterai oleh 27 orang ahli Jawatankuasa Persediaan untuk Kemerdekaan Indonesia (PPKI) yang secara simbolik melambangkan kepelbagaian negara yang muda. Cara ini diilhami oleh Pengisytiharan Kemerdekaan Amerika Syarikat. Bagaimanapun, idea itu ditolak oleh para aktivitis radikal yang memperdebatkan bahawa jawatankuasa tersebut terlalu rapat dengan pemerintah Jepun, and oleh itu mengakibatkan kehilangan kebolehpercayaan. Sebagai ganti, aktivitis-aktivitis radikal itu mendesak bahawa tandatangan-tandatangan enam orang mereka itu dimasukkan ke dalam dokumen pengisytiharan. Kesemua pihak yang terlibat dalam peristiwa bersejarah itu akhirnya bersetuju untuk bertolak ansur, dengan Sukarno dan Hatta merupakan dua orang penandatangan yang tunggal 'atas nama negara Indonesia'.

Pada mulanya, Sukarno hendak pengisytiharan kemerdekaan dibaca di Dataran Ikada yang merupakan padang besar dan terbuka di pusat Jakarta, tetapi disebabkan kebimbangan tentang kemungkinan sabotaj oleh pihak Jepun, tempatnya ditukarkan ke rumah Sukarno di Pegangsaan Timur 56. Sebenarnya, tidak terdapat sebarang bukti yang konkrit untuk melahirkan rasa syak tersebut kerana pihak Jepun sudahpun menyerah kepada Pihak Berikat, dan Pusat Ketumbukan Tinggi Jepun di Indonesia telah memberikan kebenaran untuk kemerdekaan negara. Pada hakikatnya, pengisytiharan kemerdekaan berlangsung dengan lancar.

Akibat
------

Pengisytiharan Kemerdekaan Republik Indonesia juga mencetuskan banyak pemberontakan dan keganasan di sesetengah kawasan tempatan seperti Pembunuhan Beramai-ramai Sulawesi oleh Raymond Westerling, dan Revolusi Sosial Sumatera Timur, kedua-dua ini pada tahun 1946, serta Laskar Hitam. Kesemua ini dilakukan oleh kedua-dua kumpulan yang taat setia kepada pihak Belanda serta kumpulan anti Belanda terhadap satu sama lain, dan juga oleh tentera awam militia tempatan yang hanya mengambil kesempatan terhadap keadaan yang tidak tentu sebelum pengisytiharan kemerdekaan.

Teks perisytiharan
------------------

Di sini tertulis tahun 05 kerana ini sesuai dengan tahun Jepun yang ketika itu merupakan tahun 2605.

### Versi asli

Deklarasi Kemerdekaan Indonesia yang asli
Sukarno membaca perisytiharan. Menurut Rushdy Hussein, sejarawan Indonesia, rekod ini dibuat pada tahun 1951, bukan tahun 1945.
Tugu itu memperingati Deklarasi Kemerdekaan Indonesia
Teks di atas merupakan hasil semakan Sayuti Melik. Tiga pindaan telah dibuat pada versi asli seperti berikut:

* "tempoh": ditukar menjadi "tempo", kedua-dua mempunyai maksud yang sama;
* 17-8-45: ditukar menjadi "hari 17, boelan 8, tahoen 05"
* Wakil-Wakil Bangsa Indonesia: ditukar menjadi "Atas nama bangsa Indonesia"

Versi asli yang disediakan oleh Mohammad Hatta, dan A. Soebardjo, dibantu oleh Sukarno, adalah seperti berikut:
  


| Proklamasi |
| --- |
| *Kami bangsa Indonesia dengan ini menjatakan kemerdekaan Indonesia*
*Hal-hal jang mengenai pemindahan kekoeasaan d.l.l. diselenggarakan*
*dengan tjara saksama dan dalam tempoh jang sesingkat-singkatnja.* |
|   *Djakarta, 17 - 8 - '05*
  *Wakil2 bangsa Indonesia.*
  *Soekarno - Hatta* |

### Versi terakhir

Draf perisytiharan
Teks asal perisytiharan kemerdekaan Republik Indonesia adalah amat ringkas seperti berikut:
  
  


| Proklamasi |
| --- |
| *Kami, bangsa Indonesia, dengan ini menjatakan kemerdekaan Indonesia.*
*Hal-hal jang mengenai pemindahan kekoeasaan d.l.l. diselenggarakan*
 *dengan tjara saksama dan dalam tempo jang sesingkat-singkatnja.* |
|   *Djakarta, hari 17 boelan 8 tahoen 05*
  *Atas nama bangsa Indonesia*
  *Soekarno - Hatta* |

### Versi Ejaan Yang Disempurnakan

**Proklamasi**

Kami, bangsa Indonesia dengan ini menyatakan (mengisytiharkan) kemerdekaan Indonesia.

Hal-hal yang mengenai pemindahan kekuasaan dan lain-lain, [akan] diselenggarakan (dilaksanakan) 

dengan cara saksama dan dalam tempo yang sesingkat-singkatnya.

*Jakarta, Hari 17 Bulan 8 Tahun 1945*

*Atas nama bangsa Indonesia*

*Soekarno Hatta*

Peringatan Hari Kemerdekaan
---------------------------

Rakyat Indonesia merayakan Hari Kemerdekaan pada 17 Ogos setiap tahun. Peringatan detik-detik Pengisytiharan di Istana Merdeka dipimpin oleh Presiden Republik Indonesia dan disiarkan secara langsung oleh stesen-stesen televisyen negara. 

Acara-acara pada pagi hari termasuk:

* pembunyian siren
* penembakan meriam
* pengibaran bendera Sang Saka Merah Putih (Bendera Pusaka)
* pembacaan Pengisytiharan, dan sebagainya.

Pada petang hari, acara penurunan bendera Sang Saka Merah Putih diadakan. Perayaan kemerdekaan oleh rakyat Indonesia cukup lama, biasanya hingga satu mahupun dua bulan penuh.

Wang kertas
-----------

Wang kertas 100,000 Rupiah, yang mengandungi Proklamasi Kemerdekaan.
Pengumuman ini dicetak di depan wang kertas Rp. 100.000 Indonesia tahun 1999 dan 2004.

Lihat juga
----------

* Indonesia
* Sejarah Indonesia

Rujukan
-------

1. ↑  "Twitter". *twitter.com*. Dicapai pada 15 June 2015.

Bacaan lanjut
-------------

* Anderson, Ben (1972). *Java in a Time of Revolution: Occupation and Resistance, 1944-1946*. Ithaca, N.Y.: Cornell University Press. ISBN 0-8014-0687-0.
* Ricklefs, M.C. 1981. *A History of modern Indonesia* (Sejarah Indonesia moden), Cetakan semula Macmillan Asia Tenggara, m.s. 198
* Lembaga Soekarno-Hatta, 1984 *Sejarah Lahirnya Undang-Undang Dasar 1945 dan Pancasila*, Percetakan Inti Idayu, Jakarta, m.s. 19
* Direktorat Jenderal Kebudayaan Departemen Pendidikan dan Kebudayaan,1991:52-53.

Pautan luar
-----------

* Indonesian Independence day Diarkibkan 2017-08-17 di Wayback Machine
* Draft declaration